jkorsvik/nowiki_second_scrape_merged huggingface dataset:
Lääneranna kommune

Lääneranna (estisk: Lääneranna vald) er en landkommune i Pärnu fylke i Estland. Administrasjonssenteret i kommunen er Lihula.
Kommunen ble grunnlagt den 24. oktober 2017 gjennom en sammenslåing av kommunene Lihula og Hanila, som ble overført fra fylket Lääne, samt kommunene Varbla og Koonga, da som nå beliggende i Pärnu fylke.


== Referanser ==


== Eksterne lenker ==
(en) Lääneranna Parish – kategori av bilder, video eller lyd på Commons
Põhja-Pärnumaa kommune

Põhja-Pärnumaa (estisk: Põhja-Pärnumaa vald) er en landkommune i Pärnu fylke i Estland. Administrasjonssentrene i kommunen er Vändra og Pärnu-Jaagupi.
Kommunen ble grunnlagt den 21. oktober 2017 gjennom en sammenslåing av bykommunene Tootsi og Vändra, samt landkommunene Halinga og Vändra.


== Referanser ==


== Eksterne lenker ==
(en) Põhja-Pärnumaa Parish – kategori av bilder, video eller lyd på Commons
Laila Baadstø

Laila Baadstø (født 15. november 1939 i Mosjøen) er en norsk keramiker, håndverker og lærer.
Baadstø tok sin utdannelse som keramiker ved Bergens Kunsthåndverkskole og Statens håndverks- og kunstindustriskole i Oslo. Hun har også studert ved Statens lærerskole i forming i Oslo og vært elev hos keramikerne Kari Bugge Gjerstad og Odd Gjerstad på Sotra, som på 1960- og 1970-tallet var forkjempere for en ny og fri måte å lage keramikk.Hun er medlem av Norske Kunsthåndverkere og har tidligere hatt tillitsverv for fagforeningen. Fra 1965-1966 drev hun pottemakeriet på Maihaugen og har siden 1970 hatt et eget keramikkverksted ved Telthusbakken i Oslo.Baadstø er inspirert av kinesisk håndverk og kunst, og har flere ganger vært med på turer til Kina sammen med Temareiser Fredrikstad., hvor hun fungerte som reiseleder og fokuset var på kinesisk kunst Gjennom oppveksten i Mosjøen har flo og fjære og elementer knyttet til dette har vært med på å inspirere kunsten hennes, og med "rytmer, bevegelser og gjentakelser prøver hun å gi liv til rolige former". Leiren som Baadstø bruker, er steingods og porselen.Hun har hatt flere separatutstillinger, blant annet ved Festspillene i Nord-Norge i Harstad i 1969, ved Mosjøen Kunstforening i 1970 og 1972, samt ved Kunstnerforbundet i Oslo i 1978.


== Utdannelse ==
Keramikklinjen, Bergens Kunsthåndverkskole 1963-65
Statens håndverks- og kunstindustriskole, Oslo 1965-66
Statens lærerskole i forming, Oslo 1966-67
Elev hos kunstnerne Kari Bugge Gjerstad og Odd Gjerstad på Sotra


== Stipender ==
Statens reisestipend 1978
Statens garantiinntekt fra 1978


== Referanser ==
Araphor

Araphor er en fiktiv person fra J.R.R. Tolkiens litterære verden. Han var den niende kongen av Arthedain.
Araphor ble født i 1391 i tredje tideverv, og var bare 18 år da han ble konge av Arthedain etter at faren hans, Arveleg I, ble drept i 1409. Det var en vanskelig tid for riket hans, ettersom det ble truet av Heksekongen av Angmar, som på dette tidspunktet hadde okkupert Rhudaur og Cardolan, to av de tre rikene fra gamle Arnor. Til tross for å være ung var Araphor veldig tapper, og ville lykkes i å hevne sin far. Arthedains hovedstad Fornost ble beleiret av Angmars styrker, men Araphor klarte å slå tilbake med støtte fra alvene fra Lindon som var under ledelse av Círdan.
Resten av Araphors regjeringstid var uten noen krigføringer, men Arthedain var svekket og dets befolkning minket som følge av krigen med Angmar. De to naborikene forble under Heksekongens kontroll, og Dúnendain fra nord ble nesten utryddet. Noen av hobbitene flyktet fra Eriador til øst for Tåkefjellene, og ble til elv folket som Smeagol og Déagol tilhørte.
Også i Araphors regjeringstid foregikk det en borgerkrig i Gondor, kalt Ættefeiden. Denne konflikten svekket sørdariket betydelig, men det forholdt seg sterkt foreløpig til tross for konfliktene med folket fra Harad og Umbar.
Araphor regjerte over Arthedain i 180 år - den nest-lengste regjeringstiden i Arnor/Arthedain etter Valandil - og ble etterfulgt av sin sønn Argeleb II da han døde i 1589. Araphor ble 198 år, og selv om dette er en relativ høy alder var det regnet som en tidlig død for en av númenorsk herkomst. Av alle konger av Arnor/Arthedain som døde en naturlig død er han den første til å ikke nå alderen 200. Alle hans etterkommere frem til Aragorn ville heller ikke nå 200-års alderen.
Navnet til Araphor er fra Sindarin og betyr kongelig knyttneve.
Brice Wembangomo

Brice Wembangomo (født 18. desember 1996) er en norsk-kongolesisk fotballspiller som spiller for Bodø/Glimt.Han har tidligere spilt for Kvik Halden, Fredrikstad og Jerv.Broren Hugues Wembangomo fikk eliteseriekamper for Sarpsborg, og spilte senere også for Aalesund.


== Referanser ==


== Eksterne lenker ==
(en) Brice Wembangomo – Transfermarkt 
(en) Brice Wembangomo – FBref
Angara (Bærerakett)

Angara  er en serie bæreraketteer utviklet av det Moskva-baserte statlige selskapet Khrunichev. Bæreraketten skal sette satellitter mellom 3,800 og 24,500 kg i lav bane rundt Jorda og er ment, sammen med Sojuz-2 varianter, å erstatte flere eksisterende bæreraketter, eksempelvis Zenit og Proton.


== Beskrivelse ==


=== URM-1: første trinn og boostere ===
Den universelle rakettmodulen (URM-1) danner kjernen i hver Angara bærerakett. I Angara A5, vil fire ekstra URM-1 fungere som boostere. Hver URM-1 er drevet av en enkelt NPO Energomash RD-191 som brenner flytende oksygen og RP-1 (parafin).


=== URM-2: andre trinn ===
Angaras andre trinn, benevnt URM-2, bruker en KBKhA RD-0124A motor som også brenner flytende oksygen og parafin.


== Varianter ==


=== Angara 1.2 ===
Den minste Angara under utvikling er Angara 1.2, som består av en URM-1-kjerne og et modifisert andre trinn. Det har en løftemasse på 171 tonn og kan levere 3.8 tonn nyttelast til en 200 km x 60° bane rundt jorden.


=== Angara A5 ===
Angara A5 er utviklet for tunge løft, og som består av en URM-1-kjerne og fire URM-1 boostere, et 3,6 m URM-2 andre trinn, og et tredje trinn av typen Briz-M eller KVTK. Angara A5 veier 773 tonn på lift-off, og har en bærekapasitet på 24,5 tonn til en 200 km x 60° bane. Angara A5 er i stand til å levere 5.4 tonn til GTO med Briz-M, eller 7.5 tonn til samme bane med KVTK.


== Referanser ==
Grisignana

Grisignana (Groznjan) er en landsby på halvøyen Istria i Kroatia. Den pittoreske byen ligger på en høyde på 260 meter over havet, på platået over elven Mirna, omgitt av andre små nærliggende landsbyer og ikke så langt fra Adriaterhavet. 39% av kommunens befolkning har italiensk etnisitet.
Navnet er først nevnt skriftlige i dokumenter fra 1102, under navnet Piemonte. Fra det 13. til midten av 1300-tallet tilhørte Grisignana familien Pietrapelosa, og på midten av 1300-tallet ble den tatt under venetiansk styre. Den historiske byen har flott arkitektur, i den venetianske perioden ble det bygget mange kirker og palasser, noen av dem står fremdeles. Middelaldermurene og byportene er datert til 1400-tallet. De små, men sjarmerende kirkene St. Rocco og St. Martin, bygget på 1500-tallet. Fra Grisignana kan man se utover mange vingårder og olivenlunder.Grisignana video


== Referanser ==
Sårmynteslekta

Sårmynteslekta (Sideritis) er ei slekt i leppeblomstfamilien.


== Beskrivelse ==
De fleste artene er flerårige urter eller halvbusker, men noen er ettårige. På øyene i Makaronesia finnes det forvedede arter som vokser som busker. Plantene dufter som regel, men noen har en ubehagelig lukt, eller ingen lukt i det hele tatt. Bladene er linjeformede til eggformede og ofte tannete. De kan være glatte, eller dekket med enkle hår eller gaffelhår.Blomstene sitter i kranser på 4 eller fler. Begeret er klokkeformet med 5 tenner og 10 nerver. Kronrøret har 2 lepper og er mye kortere enn begeret. Fargen er gul, kremfarget eller hvit, av og til fiolett. Pollenbærerne sitter inne i kronrøret.


== Utbredelse og systematikk ==
Slekta omfatter omtrent 150 arter. Den er utbredt fra Makaronesia og middelhavsområdet nordover til Russland og østover til Xinjiang i Kina. Én art, sårmynte (Sideritis montana), er funnet som tilfeldig ugras i Norge, men er for varmekrevende til å kunne etablere seg.Sideritis deler i 2 underslekter. Underslekta Marrubiastrum med 23 flerårige arter er utbredt på Kanariøyene og Madeira i Makaronesia. Vekstformen varierer mye og omfatter flerårige halvbusker, rosettplanter som vokser i fjellsprekker, og store, forvedede busker.Den andre underslekta, Sideritis, omfatter omtrent 125 arter med tyngdepunkt i middelhavsområdet. Artene er ett- eller flerårige urter. Stengelen er som regel delvis forvedet, men ingen av artene er egentlige busker.Underslekta Sideritis deles i fire seksjoner. To av seksjonene, Hesiodia og Burgsdorffia, omfatter noen få ettårige arter som er utbredt fra middelhavsområdet til Sentral-Asia. De to andre seksjonene, Sideritis og Empedoclia, omfatter flerårige halvbusker. De har tyngdepunkt i henholdsvis det vestlige og det østlige middelhavsområdet. Seksjon Sideritis har flest arter på Den iberiske halvøy og Empedoclia flest på Balkan og i Tyrkia og Syria.Mange av artene i slekta har en svært begrenset utbredelse. Tyrkia har 46 arter, derav 36 endemiske; Marokko har 25 arter, derav 16 endemiske; Den iberiske halvøy og Balearene har 49 arter, derav 36 endemiske. Kanariøyene har 19 endemiske arter. Det finnes også en rekke naturlige hybrider mellom artene.


== Nytte ==
På sørlige Balkan og i Tyrkia brukes flere Sideritis-arter til urtete. Teen skal hjelpe mot sår hals og forkjølelse, og drikkes helst om vinteren. Dioskorides er den eldste kjente forfatteren som nevner bruk av planten mot forkjølelse. Sideritis (σιδηρίτις) er gresk for «laget av jern». Theofrastos mente at planten kunne brukes til å behandle sår forårsaket av jernvåpen.


== Referanser ==


== Eksterne lenker ==
(en) sårmynteslekta i Encyclopedia of Life 
(en) sårmynteslekta i Global Biodiversity Information Facility 
(no) sårmynteslekta hos Artsdatabanken 
(sv) sårmynteslekta hos Dyntaxa 
(en) sårmynteslekta hos ITIS 
(en) sårmynteslekta hos NCBI 
(en) sårmynteslekta hos The International Plant Names Index 
(en) sårmynteslekta hos Tropicos 
(en) Kategori:Sideritis – bilder, video eller lyd på Wikimedia Commons 
Sideritis – detaljert informasjon på Wikispecies
Zenit (rakett)

Zenit er betegnelsen på en serie bæreraketter produsert av Yuzhnoye Design Bureau i Ukraina. Zenit ble utviklet på 1980-tallet for to formål: 

som hjelpemotor med flytende drivstoff for bæreraketten Energija som skulle frakte romfergeprogrammet ut i verdensrommet. (Romfergeprogrammet ble senere avviklet/skrotet.)
som en selvstendig flertrinnsrakett.


== Eksterne lenker ==
Om Zenit-familien på nettstedet boris-lux.de
Om Zenit på nettstedet Encyclopedia Astronautica
Om Zenit på nettstedet til den ukrainske romdirektoratet
Om Zenit på nettstedet til Buran-Energia
Om Zenit på Orbital Report News Agency (engelsk)
Argeleb II

Argeleb II er en fiktiv person fra J.R.R. Tolkiens litterære verden. Han var den tiende kongen av Arthedain, og er best kjent for å ha gitt hobbitene området som senere ble kjent som Hobsyssel.
Argeleb ble født i 1473 i tredje tideverv. Han var sønnen til kong Araphor, og ble oppkalt etter sin oldefar Argeleb I. Han ble konge av Arthedain da faren hans døde i 1589. I hans regjeringstid var det mange hobbiter som migrerte til Arthedain. I året 1601 (eller år 1 ifølge hobbitene) ga Argeleb hobbitene tillatelse til å bosatte seg i landene vest for Baranduin, ettersom det var et ubebodd område som frem til da ble brukt som jaktmarker for tidligere konger. Det var dette område som senere ble kalt Hobsyssel. Til gjengjeld krevde Argeleb at hobbitene anerkjente ham som sin herre. Hobbitene regnet da seg selv som undersåtter av kongen av Arnor. 
Også i hans regjeringstid herjet Den store pesten i Midgard. Gondor ble hardt rammet av denne pesten, og den drepte bl.a. kong Telemnar, hans barn, og det Hvite tre. Pesten nådde de nordlige delene av Arnor, og de gjenværende menneskene som bodde i Cardolan forsvant. Den rammet også Arthedain, hvor det påførte dødsfall blant mennesker og hobbiter, men dets effekt ble minket jo nærmere nord den gikk.
Argeleb II regjerte i 81 år før han døde i 1670, og ble etterfulgt av sin sønn Arvegil.
Ángela Salazar

María Ángela Salazar Murillo (født i 1954 i Tadó i Chocó i Colombia, død 7. august 2020 i Apartadó) var en colombiansk sosial aktivist av afrikansk herkomst, og en av de elleve medlemmer av Sannhetskommisjonen, Comisión de la Verdad.


== Liv og virke ==
Ángela Salazar studerte Trabajo Comunitario y Apoyo Social ved SENA i Urabá og spesialiserte seg ved samme skole i ledelsesutvikling av menneskelige talenter.
Hennes virke fokuserte særlig på å styrke rettighetene til de småskalas banandyrkere i Urabá. Tilknyttet dette var leseopplæring av arbeidernes barn. Hun arbeidet også med demobiliseringen av regionens geriljastyrker og selvforsvarsstyrker, og hjelpe disse gamle motstandere til å slutte opp om fredsprosessen. Hun var medgrunnlegger av Casa de la Mujer i Apartadó i 1996, var med i styret for en grasrotsamarbeidsgruppe i Barrio Obrero og for kvinnekomiteen samme sted fra 1996 til 2006.
Hun var også medgrunnlegger av Kvinneforbundet i Apartadó i 2000, av kvinnenettverket i Urabá i 2001, og nasjonal representant fir Kvinner for Fred-initiativet (IMP) fra 2001 og medgrunnlegger av de offentlige kvinnenettverk i 2005 og det departamentale organ for ofre av sivilsamfunnet i Antioquia i 2007. Hun var også politisk koordinator for Antioquia for IMP og frivillig medarbeider i Córdoba-Urabá-Dariéns program for utvikling og fred. Hun arbeidet for fred og rettverdighet, dokumenterte 550 saker der for det meste kvinner var blitt ofre for selvforsvarsstyrkene i Urabá, Córdoba og Chocó.


== Død ==
Ángela Salazar døde 7. august 2020, i en alder av 66 år, av covid-19.


== Referanser ==
David Romero Ellner

David Romero Ellner (død 18. juli 2020 i Honduras) var en honduransk journalist, advokat og politiker. Han var leder av Movimiento de Izquierda Revolucionaria (MRI, Den revolusjonære venstrebevegelse), og tidligere kongressmann, da for Det liberale parti. Han var også sjef for Radio Globo og Globo TV.I 2002 ble Romero Ellner siktet for å ha voldtatt sin datter. De 30. juli 2002 ble han fratatt sin parlamentariske immunitet og sine politiske verv. I 2004 erklærte han seg skyldig i å ha voldtatt sin datter og dømt til ti års fengsel.Han ble løslatt før tiden. Anklageren som hadde ført saken mot ham beskyldte ham for å ha lagt ut på en kampanje mot henne og hennes familie. Så ble han stilt for retten for dette, og funnet skyldig i seksten tilfeller av bakvaskelse og æreskrenkelser i 2016. I januar 2019 fastholdt høyesterretten i Honduras en tidligere dom mot journalisten; han hadde beskyldt en person i påtalemyndigheten for korrupsjon i 2016. Den 28. mars 2019, etter at han hadde uttømt alle ankemuligheter, også til landets høyesterett og til Inter-American Commission on Human Rights, ble han arrestert av De nasjonale honduranske politi i et raid mot  Radio Globo mens han var på luften.Han døde den 18. juli 2020 av COVID-19 som han hadde fått under fengselsopphold under koronavirusepidemien i Honduras. Tidligere i 2020 hadde CPJ og 190 andre organisasjoner oppfordret verdensledere til å løslate alle journalister som satt i fengsel på grunn av sitt virke, grunnet koronavirussituasjonen i mange fengsler.


== Referanser ==
Colin Spaberg Olsen

Colin Spaberg Olsen (født 20. september 1996) er en  norsk profesjonell ishockeyspiller. Han spiller for tiden med Vålerenga Hockey i den norske Fjordkraftligaen det har han gjort siden 2012.
Han kommer fra Oslo, Manglerud Star Ishockey der han har spilt i oppveksten, og er en bror til Calle Spaberg Olsen og er sønnen til Sven-Arild Olsen.Olsen har også deltatt på Fangene på fortet sammen med Jørgen Karterud og Jan Tore Kjær.


== Referanser ==


== Eksterne lenker ==
(en) Colin Spaberg Olsen – Eurohockey.com 
(en) Colin Spaberg Olsen – Eliteprospects.com 
Spillerprofill
Arvegil

Arvegil er en fiktiv person fra J.R.R. Tolkiens litterære verden. Han var den ellevte kongen av Arthedain.
Arvegil ble født i år 1553 i Tredje tideverv, og var sønnen til kong Argeleb II. Da faren hans fortsatt var konge ble han vitne til to viktige hendelser som ville endre Midgards historie: den første hendelsen var da hobbitene fikk tillatelse til å bosette seg i området som ble Hobsyssel, og den andre var da den Store Pesten herjet. Selv om pesten tok livet av mange mennesker og hobbiter i Eriador, rammet det ikke kongeslekten i Fornost.
Arvegil ble konge av Arthedain da faren hans døde i år 1670, og regjerte over landet i 73 år. Han døde 190 år gammel i 1743, og ble etterfulgt av sin sønn Arveleg II. Ingen av hans etterkommere frem til Aragorn ville nå alderen 190.
Navnet til Arvegil er fra Sindarin og betyr Kongelig sverd.
Calle Spaberg Olsen

Calle Rune Spaberg Olsen (født 19. februar 2002) er en  norsk profesjonell ishockeyspiller. Han spiller for tiden i Sparta Sarpsborg i den norske Fjordkraftligaen det har han gjort siden 2020/21. Han har også spilt Rögle BK i SHL 2019/20 sesongen.
Han kommer fra Oslo, Vålerenga Ishockey der han har spilt i oppveksten, og er en bror til Colin Spaberg Olsen og er sønnen til Sven-Arild Olsen.


== Referanser ==


== Eksterne lenker ==
(en) Calle Spaberg Olsen – Eurohockey.com 
(en) Calle Spaberg Olsen – Eliteprospects.com
LAWO Classics

LAWO Classics er et norsk plateselskap for klassisk musikk med hovedfokus på utgivelser av norske musikere og komponister. LAWO Classics har siden 2008 utgitt over 200 titler, der repertoaret spenner fra gregoriansk sang, via det klassiske kjernerepertoaret, til samtidsmusikk. Repertoaret omfatter solostykker, kammermusikk og større orkesterverk med både godt og mindre kjente aktører.
Vegard Landaas og Thomas Wolden grunnla LAWO Classics i 2008. 
LAWO Classics vil bidra til å lydfeste deler av den norske musikkarven fra eldre og nyere tid, og har blant annet gitt ut David Monrad Johansens samlede klaververker, nyskrevet samtidsmusikk og er igang med å spille inn og utgi all Ketil Hvoslefs kammermusikk.
LAWO Classics’ utgivelser distribueres til 40 land, med Sentral-Europa, USA, Japan og Sør-Korea som de største områdene. I tillegg kommer digital distribusjon. LAWO Classics' innspillinger blir foretatt i HiRes-formatet DXD.


== Referanser ==


== Eksterne lenker ==
(no) Offisielt nettsted 
(en) Offisielt nettsted
Eliteserien i cricket for menn 2020

Eliteserien i cricket for menn 2020 var den øverste divisjonen for menn innen lagsporten cricket i Norge for 2020-sesongen.


== Tabellen ==


== Kilder ==
cricketforbundet.no
Arveleg II

Arveleg II er en fiktiv person fra J.R.R. Tolkiens litterære verden. Han var den tolvte kongen av Arthedain.
Arveleg ble født i 1633 i tredje tideverv, og ble konge av Arthedain da faren hans, kong Arvegil, døde i 1743. Han hadde det samme navnet som sin tipp-oldefar, Arveleg I. Arveleg styrte Arthedain i 70 år, men det hendte ikke noe spesielt i hans regjeringstid. Han døde i 1813, og ble etterfulgt av sin sønn, Araval.
Elin Eriksen Ødegaard

Elin Eriksen Ødegaard (f. 1958) er professor i barnehagepedagogikk ved Fakultet for lærerutdanning, kultur og idrett ved Høgskulen på Vestlandet og ved Institutt for lærerutdanning og pedagogikk på Universitetet i Tromsø – Norges arktiske universitet.Ødegaard er forskningsleder for BARNkunne - Senter for barnehageforskning. Fra 2009 til 2013 var hun norsk leder av Verdensorganisasjonen små barns utdanning, oppvekst og danning (OMEP). Hun er hovedredaktør i Nordisk Barnehageforskning og redaksjonsmedlem i International Journey of Play.I 2013 ble Ødegaard tildelt FoU-prisen fra Høgskulen i Bergen for sitt arbeid med å utvikle barnehagen som forskningsfelt og danningsarena. Hun står bak begrepet ‘deltakende handlingsrom’.


== Bibliografi ==
Læring gjennom veiledning (2009, med Margun Boge, Gunvor Markhus og Randi Moe)
Barnehagen som danningsarena (2012)
Fortellinger fra praksis (2015, med Magli Sofie Økland)
Beyond Observations - Narratives and Young Children (2015, med Susanne Garvis og Narelle Lemon)
Nordic Dialogues on Children and Families (2017, med Susanne Garvis)
The First 1000 days of Early Childhood - Becoming (2019)
Children's Exploration and Cultural Formation (2020)
Childhood Cultures in Transformation - 30 Years of the UN Convention on the Rights of the Child in Action towards Sustainability (2020)
Kindergarten teacher as co-researcher – a working-book for professional development. [Barnehagelæreren som medforsker – En arbeidsbok for utvikling i barnehagen (2022, med Johanna Birkeland, Øyvind Glosvik og Marion Oen)
Studies of Exploration in Education: Cultures of play and learning in transition (2022, med Marilyn Fleer, Mariane Hedegaard og Hanne Værum Sørensen)
Methodology for Research with Early Childhood Education and Care Professionals - Example Studies and Theoretical Elaboration (Utgis 2023 på Springer Books Series, med Cecilia Wallerstedt, Niklas Pramling og Eva Brooks)


== Referanser ==


== Eksterne lenker ==
Elin Ødegaards artikler på Research Gate
Araval

Araval er en fiktiv person fra J.R.R. Tolkiens litterære verden. Han var den trettende kongen av Arthedain.
Araval ble født i 1711 i Tredje tideverv, og ble konge da faren hans Arveleg II døde i 1813. På denne denne tiden hadde Arthedain vært i krig med Angmar i over 400 år, og nordens Dúnedainhadde ikke oppnådd mye for å hindre spredningen til deres fiender. Araval, med hjelp av alvene fra Lindon og Kløvendal, vant et slag over Angmars styrker i 1851. Etter denne seieren forsøkte han å gjenerobre Cardolan, men Haugvetter som hjemsøkte området skremte folk fra å bosette seg der. Disse onde åndene hadde blitt sendt dit av Heksekongen århundrer tidligere for å hindre ethvert forsøk på å gjenskape det gamle riket.
Dessverre oppnådde ikke Araval en suksess på langt sikt: i regjeringstiden til hans sønn, Araphant, hadde Angmar klart å gjenoppbygge sin styrke og fortsatte med sine angrep på Arthedain; og hans barnebarn, Arvedui, som ble født da Araval fortsatt levde, ville bli den siste kongen av Arthedain etter at Angmar ødela det siste kongeriket av nordens Dúnedain. 
Araval døde i 1891 etter å ha regjert i 78 år, og ble etterfulgt av sin sønn Araphant.
Navnet til Araval er fra sindarin og betyr kraftig konge.
John Olav Norheim

John Olav Norheim (født 5. april 1995) er en norsk fotballspiller som spiller for Ham-Kam.


== Referanser ==


== Eksterne lenker ==
(en) John Olav Norheim – Transfermarkt 
(en) John Olav Norheim – Soccerbase.com 
(en) John Olav Norheim – FootballDatabase.eu 
(en) John Olav Norheim – Soccerway 
(no) John Olav Norheim – Norges Fotballforbund 
(en) John Olav Norheim – FBref 
(no) «John Olav Norheim», profil på FK Jervs hjemmeside
Aarón Padilla Gutiérrez

Aarón Padilla Gutiérrez (født 10. juli 1942 i Mexico by, død 14. juni 2020 i Guadalajara) var en meksikansk fotballspiller. Han spilte for Mexicos herrelandslag i fotball fra 1965 til 1970. Han var med i det meksikanske lag for Verdenscupen i 1966 og i 1970.
På klubbnivå spilte han for Pumas, Atlante og Veracruz.
Padilla døde av covid-19 i Guadalajara den 14. juni 2020 i en alder av 77 år 


== Referanser ==


== Litteratur ==
CARRILLO, Omar: La Historia de las Copas del Mundo: Crónicas de la Selección Mexicana, El Tri en cada mundial, Editorial Televisa. 2006, México


== Eksterne lenker ==
(en) Aarón Padilla Gutiérrez – FIFA 
(en) Aarón Padilla Gutiérrez – Transfermarkt 
(en) Aarón Padilla Gutiérrez – national-football-teams.com 
(en) Aarón Padilla Gutiérrez – WorldFootball.net 
(en) Aarón Padilla Gutiérrez – FBref
Enzo Mari

Enzo Mari (født 27. april 1932 i Novara i Italia, død 19. oktober 2020 i Milano) bar en italiensk modernistisk kunstner og møbeldesigner. Han var inspirert av arts and crafts movement, og av politisk innstilling var han kommunist.
Elzo Mari studerte litteratur og kunst fra 1952 til 1956 ved Accademia di Belle Arti di Brera i Milano. Hans interesse gikk særlig mot den visuelle persepsjons psykologi.
I 1970-årene ble han grunnlegger av kunstbevegelsen Nuova Tendenza som professor ved Società Umanitaria i Milano.  Samme tiåret designet han Sof Sof-stolen og Box-stolen.Mari gifte seg med kunsthistorikeren Lea Vergine i 1978.
Enzo Mari døde 19. oktober 2020 i Milano av COVID-19 i en alder av 88 år. Dagen etter døde også hans hustru, også av covid-19.


== Referanser ==